CELEX: 32018D0322
Language: et
Date: 2018-03-02 00:00:00
Title: Komisjoni rakendusotsus (EL) 2018/322, 2. märts 2018, millega peatatakse uurimismenetlus seoses kaubandustõketega, mis seisnevad Türgi Vabariigi võetud meetmetes, mis mõjutavad katmata puiduvaba paberi importi

5.3.2018   
            
            
               ET
            
            
               Euroopa Liidu Teataja
            
            
               L 62/36
            
         KOMISJONI RAKENDUSOTSUS (EL) 2018/322,
   2. märts 2018,
   millega peatatakse uurimismenetlus seoses kaubandustõketega, mis seisnevad Türgi Vabariigi võetud meetmetes, mis mõjutavad katmata puiduvaba paberi importi
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. oktoobri 2015. aasta määrust (EL) 2015/1843, millega kehtestatakse liidu meetmed ühise kaubanduspoliitika vallas, et tagada rahvusvahelistest kaubandusreeglitest, eeskätt Maailma Kaubandusorganisatsiooni egiidi all kehtestatud reeglitest tulenevate liidu õiguste kasutamine (1) (edaspidi „kaubandustõkete määrus“), eriti selle artikli 12 lõiget 2,
   olles konsulteerinud kaubandustõkete komiteega
   ning arvestades järgmist:
   
               (1)
            
            
               Euroopa paberitööstuse konföderatsioon (CEPI) esitas 21. aprillil 2017 liidu paberitööstuse nimel ning kooskõlas kaubandustõkete määruse artikliga 3 kaebuse.
            
         
               (2)
            
            
               CEPI väitis, et 28. septembril 2015. aastal võttis Türgi Vabariik katmata puiduvaba paberi suhtes kasutusele impordijärelevalvesüsteemi, millega kehtestati konkreetne impordilitsentsi nõue, mis ei võimalda importida üle teatava piirväärtuse ning kujutab endast piirväärtust ületava impordi puhul kaubandustõket.
            
         
               (3)
            
            
               Komisjon otsustas, et kaebus sisaldab uurimismenetluse algatamise põhjenduseks piisavalt tõendeid. Vastav teadaanne avaldati 7. juulil 2017. aasta Euroopa Liidu Teatajas
                   (2).
            
         
               (4)
            
            
               Uurimise ajal tühistas Türgi Vabariik impordijärelevalvesüsteemi, mida kohaldatakse katmata puiduvaba paberi suhtes.
            
         
               (5)
            
            
               Hoolimata sellest, et impordijärelevalvesüsteem katmata puiduvaba paberi suhtes tühistati, eksisteerib järelevalvesüsteem edasi ning seda võidakse katmata puiduvaba paberi impordi puhul taas kasutama hakata. Seega leiab komisjon, et asjakohane on uurimismenetlus mitte lõpetada, vaid peatada.
            
         
               (6)
            
            
               Komisjon jälgib olukorda edasi.
            
         
               (7)
            
            
               Käesoleva otsusega ette nähtud meetmed on kooskõlas kaubandustõkete komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga peatatakse uurimismenetlus seoses kaubandustõketega, mis seisnevad Türgi Vabariigi võetud meetmetes, mis mõjutavad katmata puiduvaba paberi importi.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 2. märts 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 272, 16.10.2015, lk 1.
   
      (2)  ELT C 218, 7.7.2017, lk 20.